Diari Oficial de la Generalitat Valenciana


Sumari del DOGV 5928, del 08-01-2009 (2008/14355)

Aprovació definitiva del Catàleg de Llocs de Treball de l'any 2008.
-------------------------------------------------------------------

### Dades del document

Número de DOGV
:   5928

Data del DOGV
:   08-01-2009

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2008/14371


Data del document
:   02-12-2008

Organisme emissor
:   Ajuntament d'Asp

Tipus de document
:   Informació Pública

Descriptors 

:   * Aspe
    * administració del personal
    * personal
    * administració local
    * concurs administratiu

Aprovació definitiva del Catàleg de Llocs de Treball de l'any 2008. [2008/14739]  
L'Ajuntament en Ple, en sessió ordinària del dia 18 de novembre de 2008, va aprovar definitivament la Plantilla de Personal i Catàleg de Llocs de Treball de l'any 2008, conseqüència de l'aplicació de l'Acord administració-sindicats de 25 de juliol de 2008.  
En compliment del que disposa l'article 127 del RDL 781/1986, es procedix a la publicació de la modificació de la Plantilla de Personal i Catàleg de Llocs de Treball per al 2008:  
  
  
Nota: el subratllat en la columna Factors indica aquells que han sigut afectats per la revisió de les condicions de treball. La revisió del factor ordinador ha sigut aplicat a tots aquells llocs que el tenen assignat.  
DEFINICIÓ DE FACTORS DEL COMPLEMENT ESPECÍFIC:  
1. FACTOR ESPECIAL DIFICULTAT TÈCNICA (DIF). Retribuïx aquells llocs de treball en què es dóna una o diverses de les següents característiques:   
a) Els que necessiten per al seu exercici d'una permanent actualització, amb estudi i interpretació de nova normativa.   
b) Els que per al seu perfecte exercici necessiten una experiència prèvia superior a cinc anys o una habilitació específica.  
c) Els que requerisquen una especialització alta o molt alta.  
d) Els que comporten el maneig permanent de programes informàtics de complexitat almenys mitjana, diferents en tot cas al simple tractament de textos.  
S'establixen set nivells calculats sobre el percentatge del sou base indicat:   
1. 40% sou base. Només aplicable als funcionaris d'habilitació estatal.   
2. 30% sou base.   
3. 25% sou base.   
4. 20% sou base.   
5. 15% sou base.  
6. 10% sou base.  
7. 5% sou base.  
2. FACTOR DEDICACIÓ.  
2.1. DEDICACIÓ TOTAL (DET). Retribuïx aquells llocs de treball, que comporten una permanent disposició del treballador que els ocupa. És incompatible amb qualsevol altre concepte del grup 2. Els treballadors que ocupen llocs de treball dotats amb este complement no poden rebre gratificacions extraordinàries, ni compensar treballs fora de jornada. S'establix en el 50% del sou base.  
2.2. DEDICACIÓ JORNADES ESPECIALS (DJE). Retribuïx aquells llocs de treball en què es preveja la realització de treballs extraordinaris fora de l'horari habitual, amb posada a disposició del treballador fins a un màxim de 120 hores. Els excessos sobre les anteriors jornades, es compensaran amb descansos. S'establix en un 20% del sou base.  
2.3. JORNADA DE 40 HORES (D40). Retribuïx aquells llocs de treball en què es donen 40 hores setmanals de treball efectiu. La seua retribució serà la corresponent a 0'5 hores ordinàries de treball pel nombre de jornades anualment establides, i la seua percepció serà per mensualitats completes. Per al còmput del preu/hora se tindran en compte totes les retribucions fixes i periòdiques, excepte l'antiguitat, corresponents al lloc de treball en l'anualitat anterior incrementat amb el percentatge de pujada dels pressupostos generals de l'estat.   
3. DEDICACIÓ TREBALL EN CAPS DE SETMANA (DFS). Retribuïx aquells llocs de treball que comporten la realització de tasques en cap de setmana o festius. S'establix en la quantitat fixa de 25'5 euros per dissabte i 51 euros per diumenge o festiu. L'abonament es realitzarà per treball efectiu, efectuant-se mensualment informe pel cap de servici corresponent, i liquidant-se per mesos vençuts.  
4. DEDICACIÓ TURNICIDAD I JORNADA PARTIDA (DTP). Retribuïx aquells llocs de treball que desenvolupen el treball a torns, amb tres modalitats:   
1. Llocs de treball amb rotació les 24 hores del dia, la seua retribució serà de 526,45 euros anuals.   
2. Llocs de treball amb rotació inferior a les 24 hores del dia, la seua retribució serà de 350.97 euros anuals.   
3. Jornada partida, retribuïx aquells llocs de treball que es desenvolupen en jornada partida, la seua retribució serà de 1400 euros anuals.   
5. FACTOR INCOMPATIBILITAT (INC). En compliment del mandat legal, a tots aquells llocs que superen el 30% del sou base en el complement específic, no pot ser-los reconeguda compatibilitat. Es tracta d'un factor residual, que en tot cas podrà aplicar-se a aquells llocs en què així s'establisca, i que no superen el 30% citat, en la quantia necessària per a aconseguir-lo.  
6. FACTOR RESPONSABILITAT (CAP). Retribuïx aquells llocs de treball l'exercici dels quals comporte responsabilitat per repercussió en els resultats de l'organització o per responsabilitat diferent de l'exercida per comandament, sent tal responsabilitat exigible tant per la corporació com per tercers. S'establixen set nivells calculats sobre el percentatge del sou base:   
1. 50% sou base. Només aplicable als funcionaris d'habilitació estatal.   
2. 30% sou base.   
3. 25% sou base.   
4. 20% sou base.   
5. 15% sou base.  
6. 10% sou base.  
7. 5% sou base.  
7. FACTOR PERILLOSITAT (PEL). Retribuïx aquells llocs de treball l'exercici dels quals comporta risc físic per a la integritat del treballador. S'establixen quatre nivells:   
1. Máxim risc: aplicable a aquells llocs de treball en què de forma permanent s'està exposat a risc físic i este no es pot preveure. La seua retribució serà de 2456,79 euros anuals.   
2. Risc alt: aplicable a aquells llocs de treball en què de forma permanent s'està exposat a risc físic, però este és normalment previsible i evitable. La seua retribució serà de 1326 euros anuals.   
3. Risc mitjà: aplicable a aquells llocs de treball en què de forma habitual s'està exposat a risc físic i este és normalment previsible i evitable. La seua retribució serà de 614,20 euros anuals.   
4. Risc baix: aplicable a aquells llocs de treball en què eventualment i derivat de la seua mateixa naturalesa, s'està exposat a risc físic i este és normalment previsible i evitable. La seua retribució serà de 307,09 euros anuals.  
8. FACTOR PENOSITAT.  
8.1. NOCTURNITAT (NOC). Retribuïx aquells llocs de treball l'exercici dels quals es realitze en horari de 22.00 a 06.00 hores. La seua retribució s'establix en 15'30 euros per treball exercit en tal horari de forma efectiva. Es liquidarà per mensualitats vençudes amb un informe previ del cap de servici corresponent.  
Addicionalment i per a aquells llocs de treball l'exercici dels quals comporte que ocasionalment es prolongue la seua jornada després de les 22.00 hores, s'establix la quantia de 14,63 euros mensuals per exercici efectiu del lloc de treball. La seua liquidació serà com en l'apartat anterior.  
9. TREBALL DE CARRER (CAL). Retribuïx aquells llocs de treball, l'exercici dels quals es realitza de manera habitual o freqüent a la intempèrie.  
S'establixen dos nivells:   
1. Retribuïx l'habitualitat. La seua retribució serà de 877,43 euros anuals.   
2. Retribuïx la freqüència. La seua retribució serà de 438,71 euros anuals.  
10. TREBALL AMB ORDINADORS (ORD). Retribuïx aquells llocs de treball l'exercici dels quals comporta la utilització permanent de sistemes informàtics, realitzant el seu treball en ells. S'establixen tres nivells:   
1. La totalitat del treball es realitza en sistemes informàtics. La seua retribució serà de 1500 euros anuals.   
2. Més de la mitat de la jornada es realitza en sistemes informàtics, però sense arribar a la totalitat. La seua retribució serà de 900 euros anuals.   
3. Més d'un terç de la seua jornada es realitza en sistemes informàtics, però sense arribar la mitat. La seua retribució serà de 300 euros anuals.  
11. ESFORÇ FÍSIC (ESF). Retribuïx aquells llocs de treball, l'exercici dels quals comporta la realització de tasques manuals per a l'execució de les quals és necessària la realització d'un esforç físic considerable.  
S'establixen tres nivells:   
1. Aplicable a aquells llocs de treball en què de forma permanent es realitza un esforç físic considerable. La seua retribució serà de 1530 euros anuals.   
2. Aplicable a aquells llocs de treball en què de forma no habitual, però si freqüent, es realitza un esforç físic considerable. La seua retribució serà de 900 euros anuals.   
3. Aplicable a aquells llocs de treball en què eventualment, i derivat de la seua mateixa naturalesa, es realitza un esforç físic considerable. La seua retribució serà de 307,09 euros anuals.  
12. TREBALLS ESPECIALS (TEP). Retribuïx aquells llocs de treball l'exercici dels quals comporta de manera habitual, la realització de tasques penoses no contemplades anteriorment, com ara el manipulat de cadàvers i altres establides en el lloc de treball corresponent. La seua quantia és de 877,91- pel manipulat de cadàvers, 1500- per les guàrdies dels electricistes.  
13. FACTORS ESPECIALS (FES).   
El lloc que realitze la nòmina, percebrà un complement especial per un import de 2412,70 € anuals, retribuïx el maneig del programa informàtic de nòmines, així com les jornades partides i la resta de modificacions de descans que hagen de realitzar-se per a l'execució de la nòmina.  
Els llocs de treball 1025, 1029 i 1041 Ordenança, tenen assignat un import de 877,91 € anuals, el dit import retribuïx el control de la instal·lació d'aire condicionat, especialment l'encesa i apagat d'aparells, i la revisió de dependències al finalitzar la jornada laboral.  
Altres conceptes. Per als llocs en què es manege diners en efectiu en la quantia en què s'establisca mitjançant un acord de la mesa sindical de negociació, es manté en 24,04 € la indemnització per menyscapte de diners, mentre es fixen els dits llocs continuaran percebent el complement els que en l'actualitat ho estiguen fent, sempre que supose maneig de diners en efectiu.  
OBSERVACIONS:  
Les quanties d'específic que figuren en el catàleg, corresponen als factors de venciment fix i periòdic, per la qual cosa es percebran dividits en dotze mensualitats, inclòs el mes de vacacions.  
Els llocs de treball números 3006 (Informador/a), 2061(Assistent Social), 2063 (Assistent Social), 3052 (Ed. Coord. Centre de Dia), 3053 (Ed. Centre de Dia), 3040 (Dir. Museu), 3060 (Assistent Social), 3061 (Agent D. Local) i 3064 (Assistent Social) i aquells que no són a temps complet (TC), són els únics que no tenen assignat el factor incompatibilitat; la resta de llocs a temps complet (TC) del catàleg el tenen assignat per superar la quantia del seu complement específic fix i periòdic, el 30% de les retribucions bàsiques, exclosa antiguitat. Per això, amb l'aprovació del present catàleg es produirà com a efecte l'anul·lació d'aquelles declaracions de compatibilitat que no es corresponguen amb els llocs del catàleg en què es puga donar.  
Les quanties de complement específic pel factor Treballs especials, ja inclòs en la quantia que figura en el catàleg, correspon als següents llocs i per les causes que s'indiquen. 2044, 3028, 3049 i 3054 (Oficials Electricistes) 1530 euros, per guàrdies. 3039 (Peó cementeri) 877,43 euros, per manipulat de cadàvers i restes.  
Al lloc de treball 3006 (Informador/a) se li assigna un complement personal de 160,22- a fi de mantinga el nivell retributiu que tènia abans de l'actual reclassificació de llocs de treball.  
El lloc de treball 3030 (Peó), està servit per treballador laboral, que té personalment consolidat el complement de destí nivell 14.  
Aquells llocs en què no apareix la forma de provisió, es troben coberts per anteriors acords municipals.  
Disposició final. Excepte les modificacions contingudes en el present catàleg, este es correspon amb el resultant de l'any 2008, publicat per mitjà de BOP de data 15 de maig. S'aplicaran les previsions dels catàlegs del 1998 al 2007 que no hagen sigut modificades en el present.  
ABREVIATURES.  
- AE: Administració Especial.  
- AG: Administració General.  
- A. Soc. Coord.: Assistent Social Coordinador.  
- CALÇ: Factor penositat/treball de carrer.  
- CH: Contracte per hores.  
- Conserge C.: Conserge Coordinador.  
- DED: Factor especial dedicació.  
- Dc: Dedicació.  
- D. Cultura: director de Cultura.  
- DIF: Factor especial dificultat tècnica.  
- ESF: Factor penositat/ esforç físic.  
- F.: Funcionari.  
- FES: Factors especials.  
- FSE: Factor treball en cap de setmana.  
- HE: Habilitació Estatal.  
- ITI: Enginyer Tècnic Industrial.  
- ITOP: Enginyer Tècnic d'Obres Públiques.  
- INC: Factor incompatibilitat.  
- L: Laboral.  
- L\*: Laboral Fix Discontinu.  
- N.: Naturalesa.  
- NOC: Factor penositat/nocturnitat.  
- Of.: Oficial  
- Of. Aux. Serv: Oficial auxiliar de Servicis  
- Of. Coord.: Oficial Coordinador.   
- ORD: Factor penositat/ordinador.  
- PEL: Factor perillositat.  
- CAP: Factor responsabilitat.  
- TA.J.Neg.: Tècnic Auxiliar Cap de Negociat.  
- TAG: Tècnic d'Administració General.  
- TAG.J.Serv.: Tècnic Administració General, Cap de Servici.  
- TA. Servicis: Tècnic Auxiliar Servicis.  
- TC: Temps Complet.  
- TEP: Factor treballs especials.  
- TP: Temps Parcial  
- TUR: Factor turnicidad.  
Contra el present Catàleg de Llocs de Treball, podrà interposar-se en el termini de dos mesos comptats des de l'endemà de la publicació en el Butlletí Oficial de la Província o Diari Oficial de la Comunitat Valenciana (en el primer d'ells).  
Aspe, 2 de desembre de 2008.- L'alcaldessa: Mª Nieves Martínez Berenguer.